Κεφτέδες πρόβειοι με μπαχαρικά
Ο κεφτές ο ψαγμένος είναι πρόβειος!
600 γρ. πρόβειος κιμάς, από μπούτι, περασμένος δύο φορές από τη μηχανή του κιμά, 2 ξερά κρεμμύδια, τριμμένα, 2 σκελίδες σκόρδο, λιωμένες, 1/3 φλιτζ. τσαγιού τριμμένο κρίθινο παξιμάδι, 3 κουτ. σούπας ελαιόλαδο, 1/2 κουτ. γλυκού πάπρικα καπνιστή , 1/3 κουτ. γλυκού μπαχάρι, 1/3 κουτ. γλυκού πιπέρι καγιέν, 1/3 κουτ. γλυκού κανέλα σε σκόνη, 1/2 φλιτζ. τσαγιού ψιλοκομμένα φύλλα μαϊντανού, 1 κοφτή κουτ. σούπας αλάτι , φρεσκοτριμμένο πιπέρι , ελαιόλαδο, για το τηγάνισμα
Για να φτιάξουμε πρόβειους κεφτέδες με μπαχαρικά, βάζουμε, σε ένα μεγάλο μπολ, τον κιμά, τα κρεμμύδια, το σκόρδο, το παξιμάδι, το λάδι, όλα τα μπαχαρικά, τον μαϊντανό, το αλάτι και μπόλικο φρεσκοτριμμένο πιπέρι. Στη συνέχεια, ζυμώνουμε σχολαστικά τα υλικά, βρέχοντας κάθε τόσο τα χέρια μας με νερό για να γίνει το μείγμα αφράτο και παράλληλα να μην κολλάει στα χέρια μας.Πλάθουμε κεφτεδάκια στο μέγεθος καρυδιού.Τα αραδιάζουμε σε ένα λαδωμένο ταψάκι, σκεπάζουμε και τα αφήνουμε στο ψυγείο για περίπου 30 λεπτά.Σε μεγάλο αντικολλητικό τηγάνι ρίχνουμε 2 εκ. ελαιόλαδο και το ζεσταίνουμε σε μέτρια προς δυνατή φωτιά. Τηγανίζουμε τα κεφτεδάκια σε δόσεις για 6-7 λεπτά, μέχρι να γίνουν ρόδινα και τραγανά.Στραγγίζουμε τα πρόβεια κεφτεδάκια σε χαρτί κουζίνας και τα σερβίρουμε ζεστά.
Κρεμμύδι,Μαϊντανός